stanford-oval/wikipedia huggingface dataset:
Gambian siirtomaa ja protektoraatti

Gambian siirtomaa ja protektoraatti (engl. Gambia Colony and Protectorate) oli osa brittiläistä imperiumia uuden imperialismin aikana. Siirtomaa käsitti Bathurstin ympäröimän alueen ja oli osa Britanniaa vuodesta 1821 vuoteen 1965, jolloin Gambia itsenäistyi. Dawda Jawara toimi tällöin maan pääministerinä.
Talous

Gambian, kuten muidenkin Afrikan maiden, talous keskittyi vahvasti maatalouteen. Pähkinätuotantoon turvautuminen tuli niin vahvaksi, että vientituote käsitti melkein kaiken Gambian vientituotteista. Tämä johti Gambian talouden joutumiseen epävarmaksi ja haavoittuvaksi.
Talous > Liikenne ja kuljetukset

Gambiajoki toimi ensisijaisena neuvona navigointiin sekä kuljetukseen sataman ollessa Bathurstissa.
Yundumissa sijaitsi ainoa lentoasema, joka oli rakennettu toisen maailmansodan aikana. Sodan jälkeen sitä käytettiin matkustajalentokoneiden lentoihin. Sekä British South American Airways että British Overseas Airways Corporation omistivat kyseisellä lentoasemalla palveluita, jälkimmäisen siirtäen palvelunsa Dakariin, jossa oli betoninen kiitotie toisin kuin Yundumin lentoasemalla. Yundumin lentoasema jälleenrakennettiin ja on käytössä tänäkin päivänä.
Aiheesta muualla

Kuvia tai muita tiedostoja aiheesta Gambian siirtomaa ja protektoraatti Wikimedia Commonsissa
SELMU

SELMU on Seinäjoen Elävän musiikin yhdistys, joka muun muassa järjestää Provinssi-rock festivaalin. Se osallistuu myös Rytmikorjaamon klubi- ja konserttitoimintaan, järjestää yksittäisiä konsertteja ympäri vuoden ja on mukana järjestämässä Mikkelin Jurassic Rockia.
SECAM

Television värijärjestelmien levinneisyys. SECAM:ia käyttävät tai käyttäneet maat merkitty oranssilla.
SECAM (ransk. SÉCAM, Séquentiel Couleur à Mémoire) on yksi kolmesta pääasiallisesta analogisen SDTV:n värikoodausjärjestelmästä PAL:n ja NTSC:n ohella. SECAM:ia käytetään PAL:n tavoin yleensä 625 vaakajuovan lähetysjärjestelmällä, jossa kuva koostuu 576 vaakajuovasta ja kuvia on 25 sekunnissa (50 puolikuvaa sekunnissa lomitettuna).
Toisin kuin PAL ja NTSC, SECAM ei käytä QAM-modulointia väritiedon koodaamiseen, vaan värisignaali käyttää taajuusmodulaatiota, jolloin saadaan aikaan vain yksi signaali jokaista juovaa kohden. Tästä johtuen Db- ja Dr-värisignaalit vuorottelevat joka toisella juovalla, ja edellinen tieto tallennetaan viivelinjalle, jolloin kaikki väritiedot saadaan yhdistettyä kuvaan (vaikkakin väritiedon pystyresoluutio puolittuu). Taajuusmodulaatio estää vaihevirheet, joten SECAM ei PAL:n tavoin vaadi NTSC:lle ominaista värisävysäädintä, eikä siinä ole edes PAL:n kaltaisia värikylläisyyshäiriöitä. Samasta syystä SECAM ei kuitenkaan ole lineaarinen (kahden tahdistetun SECAM-signaalin yhdistäminen ei välttämättä tuota kelvollista SECAM-signaalia), joten videokuvan muokkaaminen on vaikeampaa kuin NTSC- ja PAL-järjestelmissä.
SECAM-järjestelmä kehitettiin Ranskassa, jossa sitä käytettiin ennen digitaalitelevisioon vaihtamista. On väitetty, että SECAM suunniteltiin ainakin osin ranskalaisen televisioteollisuuden suojelemiseksi tuontituotteilta. Järjestelmä on yhä käytössä joissain Afrikan maissa, pääosin Ranskan entisissä siirtomaissa. OSKM-järjestelmän hylkäämisen jälkeen SECAM otettiin käyttöön myös Neuvostoliitossa sekä muissa itäblokin maissa. Päätös käyttää SECAM:ia PAL:n sijasta oli mahdollisesti poliittinen, sillä PAL-järjestelmää käytettiin Länsi-Saksassa, jossa se oli myös kehitetty. Eri värijärjestelmän käyttö ei kuitenkaan vähentänyt länsisaksalaisten ohjelmien suosiota Itä-Saksassa, jossa yleistyivät pian vastaanottimet, jotka pystyivät SECAM:n lisäksi näyttämään PAL-värikuvaa. Neuvostoliiton romahtamisen jälkeen monet entisen itäblokin maista vaihtoivat 1990-luvun aikana PAL-järjestelmään.
Geilon kirkko

| Geilon kirkko Geilo kyrkje |
| --- | --- |
 Kirkko vuonna 2007.
Sijainti:  Hol, Norja
Kirkkokunta:  Norjan kirkko
Hiippakunta:  Tunsbergin hiippakunta
Rakentamisvuosi:  1890
Suunnittelija:  Jacob Wilhelm Nordan
Materiaali:  puu
Istumapaikkoja:  190
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Geilon kirkko (norj. Geilo kyrkje) tai Ustedalenin kappeli (norj. Ustedalen kapell) on Holin kunnassa Norjassa sijaitseva puinen pitkäkirkko vuodelta 1890.
Kuvia

Kirkkosalia alttarin suuntaan
Alttari
Kirkkosali ja urut
Aiheesta muualla

Kuvia tai muita tiedostoja aiheesta Geilon kirkko Wikimedia Commonsissa
Sainšand

| Sainšand (Sainshand District) Сайншанд |
| --- | --- |
 Sainšandin rautatieasema.
 Sainšand
 Koordinaatit: 44°53′30″N, 110°8′12″E 
Valtio:  Mongolia
Provinssi:  Dornogovi
perustettu:  1931
Korkeus:  961 m
Väkiluku:  29 000
Infobox OKVirheellinen NIMI-arvo: 
Sainšand (mong. Сайншанд) on Dornogovin provinssin pääkaupunki Mongoliassa. Kaupunki on perustettu vuonna 1931 ja sen väkiluku on 29 000.
Aiheesta muualla

Kuvia tai muita tiedostoja aiheesta Sainšand Wikimedia Commonsissa
Salming Trophy

Salming Trophy jaetaan vuosittain Swedish Hockey Leaguen (Elitserien vuoteen 2013) parhaalle puolustajalle. Se on jaettu vuodesta 2008 ja nimetty kaikkien aikojen ensimmäisen Hockey Hall of Fameen valitun ruotsalaispelaaja Börje Salmingin mukaan.
Palkitut

| Kausi | Joukkue | Pelaaja | Kansalaisuus |
| --- | --- | --- | --- |
| 2007–2008 | HV71 | Mikko Luoma |  Suomi |
| 2008–2009 | Djurgårdens IF | Marcus Ragnarsson |  Ruotsi |
| 2009–2010 | Linköping HC | Magnus Johansson |  Ruotsi |
| 2010–2011 | Skellefteå AIK | David Rundblad |  Ruotsi |
| 2011–2012 | Brynäs IF | Mattias Ekholm |  Ruotsi |
| 2012–2013 | Färjestad BK | Magnus Nygren |  Ruotsi |
| 2013–2014 | Leksands IF | Patrik Hersley |  Ruotsi |
| 2014–2015 | Skellefteå AIK | Tim Heed |  Ruotsi |
| 2015–2016 | Skellefteå AIK | Niclas Burström |  Ruotsi |
| 2016–2017 | Frölunda HC | Henrik Tömmernes |  Ruotsi |
| 2017–2018 | HV71 | Lawrence Pilut |  Ruotsi |
| 2018–2019 | Luleå HF | Erik Gustafsson |  Ruotsi |
| 2019–2020 | Rögle BK | Kodie Curran |  Kanada |
Santiago María García de la Rasilla Domínguez

García de la Rasilla Domínguezin vaakuna
Santiago María García de la Rasilla Domínguez (18. lokakuuta 1936 Madrid – 13. elokuuta 2018) oli espanjalaissyntyinen, Perussa toiminut roomalaiskatolinen piispa. Hänet vihittiin jesuiittojen papiksi 14. heinäkuuta 1967 ja nimitettiin Jaén en Peru o San Francisco Javierin apostoliseksi vikaariksi sekä Voncarian titulaaripiispaksi 11. marraskuuta 2005. Piispaksi vihkiminen seurasi 13. tammikuuta 2006. Pääkonsekraattorina toimi Oscar Rolando Cantuarias Pastor, jota avustivat Rino Passigato ja Pedro Ricardo Barreto Jimeno.
Gandaki

| Gandaki गण्डकी, Gaṇḍakī |
| --- | --- |
 Gandakin vyöhykkeen sijainti Nepalissa.
 Koordinaatit: 28°10′N, 84°30′E 
Valtio:     Nepal
Nepalin kehitysalueet:  Läntinen kehitysalue
Hallinto:  
 – hallinnollinen keskus:  Pokhara
 – suurin kaupunki:  Pokhara (264 991 as., 2011)
Pinta-ala  ():  12 275 km² (3.)
Väkiluku (2011)  ():  1 549 857
 – väestötiheys:  126 as./km²
Lyhenteet:  
 – ISO 3166:  NP-GA
Gandaki (nepaliksi गण्डकी, Gaṇḍakī) on yksi Nepalin neljästätoista vyöhykkeestä. Se sijaitsee Nepalin Läntisellä kehitysalueella rajautuen pohjoisessa Kiinan Tiibetin autonomiseen alueeseen. Nepalin vyöhykkeistä naapureita ovat Bagmati idässä, Narayani ja Lumbini etelässä sekä Dhawalagiri lännessä.
Vyöhykkeen pinta-ala on 12 275 neliökilometriä. Vuonna 2001 väkiluku oli 1,49 miljoonaa ja vuonna 2011 yhteensä 1,55 miljoonaa. Vyöhykkeen pääkaupunki on Pokhara (264 991 as. vuonna 2011), Nepalin toiseksi suurin kaupunki. Vyöhykkeen seuraavaksi suurimmat kaupungit ovat Lekhnath (59 498 as.) ja Byas (43 615 as.).
Maailman kahdeksanneksi korkein vuorenhuippu Manaslu (8 156 m) sijaitsee Gandakissa. Maailman kymmenenneksi korkein vuorenhuippu Annapurna I (8 091 m) sijaitsee Gandakin ja naapurivyöhyke Dhawalagirin rajalla.
Gandakin vyöhyke kärsi pahoin lauantaina 25. huhtikuuta 2015 sattuneesta voimakkuudeltaan 7,8 momenttimagnitudin maanjäristyksestä Nepalissa. Kun järistyksestä oli kulunut runsas kaksi vuorokautta, maan pelastusviranomaiset kertoivat siihen mennessä keräämänsä tiedon perusteella Gandakin koillisosan Gorkhan piirikunnan olevan Bagmatin pohjoisosien tavoin yksi asukaslukuunsa nähden suurimpia henkilövahinkoja kärsineistä alueista.
Piirikunnat

Vyöhyke jakautuu kuuteen piirikuntaan.
| Piirikunta | Nimi nepalin kielellä | Väkiluku (2011) | Pinta-ala (km2) | Asukas- tiheys (hlöä/km2, 2011) |
| --- | --- | --- | --- | --- |
| Gorkha | गोरखा Gorkhā | &&&&&&&&&0271061.&&&&00271 061 | &&&&&&&&&&&03610.&&&&003 610 | &&&&&&&&&&&&&075.&&&&0075 |
| Kaski | कास्की Kāskī | &&&&&&&&&0492098.&&&&00492 098 | &&&&&&&&&&&02017.&&&&002 017 | &&&&&&&&&&&&0244.&&&&00244 |
| Lamjung | लमजुङ Lamjuṅ | &&&&&&&&&0167724.&&&&00167 724 | &&&&&&&&&&&01692.&&&&001 692 | &&&&&&&&&&&&&099.&&&&0099 |
| Manang | मनाङ Manāṅ | &&&&&&&&&&&06538.&&&&006 538 | &&&&&&&&&&&02246.&&&&002 246 | &&&&&&&&&&&&&&03.&&&&003 |
| Syangja | स्याङ्जा Syāṅjā | &&&&&&&&&0289148.&&&&00289 148 | &&&&&&&&&&&01164.&&&&001 164 | &&&&&&&&&&&&0248.&&&&00248 |
| Tanahu | तनहुँ Tanahũ | &&&&&&&&&0323288.&&&&00323 288 | &&&&&&&&&&&01546.&&&&001 546 | &&&&&&&&&&&&0209.&&&&00209 |
Aiheesta muualla

Kuvia tai muita tiedostoja aiheesta Gandaki Wikimedia Commonsissa
Nepalin vyöhykkeet
Bagmati
Bheri
Dhawalagiri
Gandaki
Janakpur
Karnali
Kosi
Lumbini
Mahakali
Mechi
Narayani
Rapti
Sagarmatha
Seti
Gandaki jakaantuu kuuteen piirikuntaan
Santiago Peña

| Santiago Peña |
| --- | --- |

Paraguayn presidentti
 15. elokuuta 2023 alkaen  
Edeltäjä:  Mario Abdo Benítez
Henkilötiedot
Syntynyt: 16. marraskuuta 1978 (ikä 45)
Tiedot
Puolue:  Colorado
Santiago Peña (s. 16. marraskuuta 1978) on paraguaylainen poliitikko, joka on toiminut maansa presidenttinä elokuusta 2023.
Peña opiskeli taloustiedettä Paraguayssa ja hallintoa Yhdysvalloissa. Hän työskenteli Paraguayn keskuspankissa ja nousi sieltä valtionvarainministeriksi vuonna 2015.
Santiago Malgosa

| Mitalit> Maa:   Espanja.Miesten maahockey. Olympialaiset  | Mitalit> Maa:   Espanja.Miesten maahockey. Olympialaiset  | Mitalit> Maa:   Espanja.Miesten maahockey. Olympialaiset  | Maa:   Espanja> Miesten maahockey. |
| --- | --- | --- | --- |
|  Hopeaa | Moskova 1980 | joukkuekilpailu |  |
Santiago Malgosa Morera (s. 25. heinäkuuta 1956 Terrassa) on espanjalainen entinen maahockeypelaaja. Hän sai joukkueineen hopeaa vuoden 1980 kesäolympialaisissa Moskovassa. Vuoden 1984 kesäolympialaisissa Los Angelesissa hän kuului kahdeksanneksi sijoittuneeseen joukkueeseen.
Malgosa on Kim Malgosan veli ja Juan Malgosan serkku.
Roman Bratny

| Roman Bratny> Roman  Mularczyk |
| --- | --- |
 Roman Bratny noin 1961.
Henkilötiedot
Syntynyt: 5. elokuuta 1921 Krakova, Puola
Kuollut: 5. marraskuuta 2017 (96 vuotta)
Kansalaisuus:  Puola
Ammatti:  kirjailija
Kirjailija
Tuotannon kieli: puola
Pääteokset:  Urhojen risti
Aiheesta muualla
Löydä lisää kirjailijoitaKirjallisuuden teemasivulta
Roman Bratny, oik. Roman Mularczyk (5. elokuuta 1921 Krakova, Puola – 5. marraskuuta 2017) oli puolalainen kirjailija. Hän osallistui 1944 Varsovan kansannousuun ja jäi saksalaisten vangiksi. Teoksissaan hän käsittelee toista maailmansotaa ja ihmiskohtaloita. Hänen pääteoksensa on Urhojen risti (1957).
Suomennetut teokset

Urhojen risti (Kolumbowie Rocznik 20, 1957), suom. Markku Lahtela. Jyväskylä: Gummerus 1963
Aiheesta muualla

Kuvia tai muita tiedostoja aiheesta Roman Bratny Wikimedia Commonsissa
Censorship Towards the Subject of the Warsaw Uprising in Belles-Lettres in 1956–1958 s. 149 (pdf)
Sandqvist

Sandqvist, Sandquist, Sandkvist on ruotsinkielinen sukunimi muun muassa seuraavilla henkilöillä:
Gunvor Sandkvist (1923–2014), suomalainen näyttelijä
Matti Sandqvist (s. 1948), suomalainen kenraalimajuri
Rolf Sandqvist (1919–1994), suomalainen taidemaalari ja kirjailija
Rolf Sandqvist, Sacy Sand (1927–1985), suomalainen muusikko
Tom Sandqvist (s. 1954), suomalainen taidekriitikko
Ville Sandqvist (s. 1960), suomalainen näyttelijä ja ohjaaja
| --- | --- |
: Tällä täsmennyssivulla luetellaan henkilöitä, joilla on sama sukunimi.
Ronan Parke

| Ronan Parke |
| --- | --- |
 Ronan Parke vuonna 2013.
Henkilötiedot
Koko nimi:  Ronan David Parke
Syntynyt: 1998 (ikä 25–26) Poringland, Norfolk, Iso-Britannia
Ammatti:  laulaja
Muusikko
Aktiivisena:  2011–
Tyylilajit:  popmusiikki 
Levy-yhtiöt:  AD Records (2012–) Syco (2011–2012) Epic (2011–2012)
Aiheesta muualla
Kotisivut
  [ Muokkaa Wikidatassa ] [ ohje ]  
Ronan David Parke (s. 1998) on englantilainen laulaja, joka sijoittui toiseksi Britain’s Got Talent -kilpailun viidennellä tuotantokaudella vuonna 2011. Ohjelman jälkeen Parke teki levytyssopimuksen Sony Musicin kanssa. Hänen debyyttialbuminsa Ronan Parke julkaistiin 24. lokakuuta 2011.
Aiheesta muualla

Kuvia tai muita tiedostoja aiheesta Ronan Parke Wikimedia Commonsissa
Britain's Got Talent: Norfolk's Ronan Parke a favourite BBC News.  4.5.2011. Viitattu 5.9.2020. (englanniksi)
Wright, Lucy: Pictures and video: Not long now for Norfolk’s Ronan to wait in BGT final Beccles and Bungay Journal.  4.6.2011. Viitattu 5.9.2020. (englanniksi)[vanhentunut linkki]
Robbie Lawler

| Robbie Lawler |
| --- | --- |

Henkilötiedot
Syntynyt: 20. maaliskuuta 1982 (ikä 42) San Diego, Kalifornia
Kansalaisuus:   Yhdysvallat
Vapaaottelija
Lempinimi:  Ruthless, The Monster, The Brawler
Aktiivisena:  2001–
Pituus:  180 cm
Paino:  77 kg
Painoluokka:  välisarja (2001–2004, 2013–) keskisarja (2004–2013)
Kätisyys:  oikea
Taistelutyyli:  nyrkkeily, lukkopaini
Seura:  Sanford MMA (2017–) American Top Team (2013–2016) Miletich Fighting Systems (2000–2013, 2021)
Tilastot
Ottelut:  45
Voitot:  29
– tyrmäyksellä:  21
– luovutuksella:  1
– päätöksellä:  7
Tappiot:  15
– tyrmäyksellä:  3
– luovutuksella:  5
– päätöksellä:  7
Robert Glenn Lawler (s. 20. maaliskuuta 1982 San Diego, Kalifornia) on yhdysvaltalainen välisarjan vapaaottelija. Hän oli UFC:n välisarjan mestari 2014–2016 välisenä aikana. Lawler on kilpaillut aikaisemmin Strikeforcessa ja on entinen EliteXC:n keskisarjan mestari.
Vapaaottelu

Lawler aloitti vapaaottelun 2001 kohdattuaan John Reedin 7. huhtikuuta. Hän voitti kamppailun teknisellä tyrmäyksellä ensimmäisessä erässä. Sittemmin Lawler otteli vaihtelevasti eri organisaatioissa voittaen kaikki ottelunsa ensimmäisen erän tyrmäyksellä. Nopein tyrmäys tuli uransa toisessa kamppailussa Landon Showalteria vastaan, joka päättyi 14 sekunnissa.
Vapaaottelu > UFC (2002–2004)

Lawler siirtyi UFC:hen 2002 ja voitti ensimmäisen ottelunsa 10. toukokuuta Aaron Rileyta vastaan tuomariäänin UFC 37 -tapahtumassa. Toisen kamppailunsa Lawler kävi UFC 37.5 -tapahtumassa kesäkuussa Steve Bergeriä vastaan. Hän voitti kamppailun teknisellä tyrmäyksellä toisen erän alussa. Lawler otteli vielä kolmannen kerran marraskuussa Tiki Ghosnia vastaan, jonka hän voitti teknisellä tyrmäyksellä ensimmäisen erän alussa.
Lawler otteli vuonna 2003 kahdesti, joista Pete Sprattia vastaan hän hävisi huhtikuussa käydyssä ottelussa luovutuksella loukatessaan lonkkansa. Samalla päättyi Lawlerin seitsemän ottelun voittoputki. Marraskuussa hän voitti tuomariäänin  (29–28, 29–28, 29–28) Chris Lytlen.
Vuosi 2004 ei mennyt Lawlerin kannalta hyvin hävittyään ensin huhtikuussa Nick Diazille tyrmäyksellä toisen erän alussa ja myöhemmin lokakuussa keskisarjan ottelussa Evan Tannerille triangelikuristuksella ensimmäisen erän alussa.
Vapaaottelu > ICON Sport ja kaksi mestaruutta (2005–2007)

Kahden peräkkäisen tappion jälkeen Lawler sai lähteä UFC:stä ja hän päätyi ottelemaan SuperBrawl: Icon -tapahtumassa SuperBrawl keskisarjan mestaruudesta Falaniko Vitalea vastaan. Lawler voitti mestaruuden toisen erän lopussa teknisellä tyrmäyksellä.
Mestaruuden jälkeen Lawler otteli yhden voitokkaan ottelun King of the Cagessa syyskuussa 2005. Hän voitti Jeremy Brownin käsilukolla ensimmäisessä erässä.
Lawler siirtyi ottelemaan ICON Sport -organisaatioon 2006, jossa hän otteli heti ensimmäisessä ottelussaan keskisarjan mestaruudesta Falaniko Vitalea vastaan. Kaksikko oli kohdannut toisensa kerran aikaisemmin heinäkuussa 2005, jolloin Lawler oli parempi. Myös tällä kertaa Lawler oli parempi voitettuaan mestaruuden ensimmäisen erän tyrmäyksellä.
Lawler puolusti mestaruuttaan ensimmäisen kerran syyskuussa 2006 Jason Milleria vastaan. Hän menetti mestaruuden käsitriangelikuristuksella kolmannessa erässä.
Tappion jälkeen Lawler otteli kaksi ottelua muissa organisaatioissa. Lokakuussa 2006 vain kuukausi edellisestä ottelusta hän kohtasi Pridessa King of the Cagen hallitsevan keskisarjan mestarin Joey Villaseñorin. Lawler voitti kamppailun tyrmäyksellä hyppypolvipotkulla 22 sekunnissa. Helmikuussa 2007 hän voitti Eduardo Pamplonan IFL:ssä teknisellä tyrmäyksellä kolmannessa erässä.
Maaliskuussa 2007 Lawler palasi takaisin ICON Sportiin ja otteli uudelleen keskisarjan mestaruudesta nyt Frank Triggia vastaan. Hän onnistui voittamaan toisen kerran mestaruuden tyrmättyään Triggin neljännen erän alussa.
Vapaaottelu > EliteXC ja keskisarjan mestaruus (2007–2008)

Lawler siirtyi seuraavaksi EliteXC:hen, jossa hän otteli 15. syyskuuta 2007 heti ensimmäisessä ottelussaan keskisarjan mestaruudesta Murilo Ruaa vastaan. Lawler voitti mestaruuden tyrmäyksellä kolmannessa erässä.
Hän puolusti mestaruuttaan ensimmäisen kerran 31. toukokuuta 2008 Scott Smithia vastaan. Ottelun tulos mitätöitiin kolmannessa erässä, kun Lawler osui vahingossa sormilla Smithin silmään. Kaksikko otteli uudelleen 26. heinäkuuta, jolloin Lawler voitti kamppailun teknisellä tyrmäyksellä toisessa erässä.
Vapaaottelu > Strikeforce (2009–2012)

EliteXC:n lakkautettua toimintansa Lawler siirtyi Strikeforceen, jossa hän kohtasi kesäkuussa 2009 myös entisen EliteXC:n mestarin Jake Shieldsin. Lawler hävisi kamppailun giljotiinikuristuksella ensimmäisessä erässä.
Lawler otteli vuonna 2010 kolmesti, ensimmäisen kerran tammikuussa. Hän kohtasi potkunyrkkeilijänä tunnetun Melvin Manhoefin, joka onnistui ottelun aikana antamaan tehokkaita alapotkuja, mutta Lawler lopulta voitti ottelun tyrmäyksellä ensimmäisessä erässä. Kesäkuussa hän kohtasi Strikeforcen entisen alemman raskaansarjan mestarin Renato Sobralin, joka painoi punnituksessa sallitun painorajan yli. Ottelu käytiin epävirallisessa painoluokassa, jonka Lawler hävisi tuomariäänin (28–29, 28–29, 28–29). Joulukuussa hän otteli Matt Lindlandia vastaan, joka oli urallaan otellut kerran UFC:n keskisarjan mestaruudesta. Lawler voitti ottelun tyrmäyksellä 50 sekunnissa.
Vapaaottelu > Strikeforce (2009–2012) > Haastaminen keskisarjan mestaruudesta (2011)

Nopean Lindland voiton jälkeen Lawler sai tilaisuuden otella Strikeforcen keskisarjan mestaruudesta Ronaldo Souzaa vastaan, joka puolusti mestaruuttaan ensimmäisen kerran. Ottelu käytiin 29. tammikuuta 2011 Strikeforce: Diaz vs. Cyborg -tapahtumassa, jossa hän hävisi mestaruuden takakuristuksella.
Mestaruusottelun jälkeen Lawler otteli seuraavaksi heinäkuussa 2011 Tim Kennedya vastaan. Hän hävisi kamppailun tuomariäänin (27–30, 27–30, 27–30), Kennedyn hallitessa ottelua suurimman osan ajasta mattopainissa.
Tammikuussa 2012 Lawler kohtasi Adlan Amagovin, jonka hän voitti tekniseen tyrmäykseen johtaneella hyppypolvipotkulla ensimmäisen erän alussa. Heinäkuussa Lawler kohtasi Lorenz Larkinin, joka ei ollut hävinnyt 13 otteluun. Hän hävisi Larkinille tuomariäänin (27–30, 27–30, 27–30).
Vapaaottelu > Paluu UFC:hen (2013–)

UFC:n ostettua Strikeforcen useat ottelijat mukaan lukien Lawler siirtyivät uuteen organisaatioon. Hän siirtyi painoluokkaa alemmaksi ja kohtasi ensimmäisessä ottelussaan entisen välisarjan mestaruuden haastajan Josh Koscheckin helmikuussa 2003. Ottelu käytiin UFC 157 -tapahtumassa, jossa Lawler voitti kamppailun teknisellä tyrmäyksellä ensimmäisen erän lopussa. Hänet palkittiin voitosta illan tyrmäys bonuksella. Heinäkuussa Lawlerin oli tarkoitus otella ensin Tarec Saffiedinea vastaan, joka joutui jättämään ottelun väliin loukkaantumisen vuoksi. Hänet korvattiin Siyar Bahadurzadalla, joka joutui myös jättämään ottelun väliin. Lawler lopulta kohtasi entisen Strikeforceottelijan Bobby Voelkerin. Hän voitti ottelun päähän kohdistuneella potkulla, joka johti tyrmäykseen toisen erän alussa. Marraskuussa hän kohtasi Rory MacDonaldin, joka oli voittanut viisi ottelua peräkkäin UFC:ssä. Lawler voitti UFC 167 -tapahtumassa käydyn kamppailun hajaäänin (29–28, 28–29, 29–28).
Vapaaottelu > Paluu UFC:hen (2013–) > Haastaminen välisarjan mestaruudesta (2014)

Lawler sai tilaisuuden otella välisarjan mestaruudesta 15. maaliskuuta 2014, kun pitkään mestarina ollut Georges St-Pierre lopetti uransa. Hän sai vastaansa Johny Hendricksin, joka hävisi edellisen mestaruusottelun St-Pierrelle. Lawler kohtasi Hendricksin UFC 171 -tapahtumassa, jossa hän hävisi mestaruuden tuomariäänin (48–47, 48–47, 48–47). Kaksikon välinen ottelu palkittiin illan kamppailu bonuksella.
Lawler otteli mestaruusottelun jälkeen toukokuussa Jake Ellenbergeria vastaan UFC 173 -tapahtumassa. Hän voitti kamppailun teknisellä tyrmäyksellä polvipotkuin ja lyönnein. Heinäkuussa Lawler sai tilaisuuden otella seuraavasta mestaruusottelun haastajan paikasta Matt Brownia vastaan, joka oli voittanut seitsemän ottelua peräkkäin. Ottelu käytiin UFC on Fox: Lawler vs. Brown -tapahtumassa, joka käytiin epävirallisessa painoluokassa Brownin oltua punnituksissa yli sallitun painorajan. Lawler voitti kamppailun tuomariäänin (49–46, 49–46, 48–47), joka palkittiin myös illan kamppailu bonuksella.
Vapaaottelu > Paluu UFC:hen (2013–) > Välisarjan mestaruus (2014–2016)

Lawler otteli toistamiseen välisarjan mestaruudesta Johny Hendricksiä vastaan, kun kaksikko kohtasi toisensa 6. joulukuuta 2014. Ottelu käytiin UFC 181 -tapahtumassa, jossa Lawler voitti mestaruuden hajaäänin (48–47, 47–48, 49–46).
Hän puolusti ensimmäisen kerran mestaruuttaan Rory MacDonaldia vastaan heinäkuussa 2015. Lawler oli aiemmin voittanut kaksikon välisen ottelun hajaäänin. Lawler voitti kamppailun teknisellä tyrmäyksellä viidennessä erässä ja kamppailu palkittiin Illan kamppailu bonuksella. Dana White ja media kannattajien ohella piti kaksikon välistä kamppailua erinomaisena ja yhtenä UFC:n välisarjan historian parhaimpana otteluna. Sherdog ja muut mediasivustot palkitsivat ottelun vuoden 2015 parhaana kamppailuna. Se palkittiin myös 2017 ESPN äänestyksessä vapaaotteluhistorian mahtavimpana otteluna ja UFC historian parhaimpana otteluna.
Tammikuussa 2016 Lawler puolusti toisen kerran mestaruuttaan Carlos Conditia vastaan UFC 195 -tapahtumassa. Ottelun oli tarkoitus käydä aluksi marraskuussa 2015, mutta Lawler kärsi peukalovammasta ja ottelu siirrettiin tammikuulle. Viisieräinen kamppailu päättyi Lawlerin voittoon hajaäänin. Se palkittiin myös edellisen Lawlerin kamppailun tapaan Illan kamppailu bonuksella.
Lawler puolusti kolmannen kerran välisarjan mestaruuttaan 26. heinäkuuta 2016, jolloin hän kohtasi Tyron Woodleyn UFC 201 -tapahtumassa. Tällä kertaa Lawler hävisi kamppailun tyrmäyksellä ensimmäisessä erässä ja menetti mestaruutensa.